
LEGO® NINJAGO® TÖRTÉNETE 


LEGO® NINJAGO® City egy ősi hely, amely NINJAGO szigetének tengerpartján 
található. Egy lüktető nagyváros, amely a területhiány miatt végül az ég felé 
kezdett el terjeszkedni, ahelyett hogy inkább a földeken terült volna szét. 
Ennek eredményeként a város egymásra épült rétegekből áll. A város története 
egyszerűen követhető a legalsó szinttől egészen a tetejéig. A város három szintet 
foglal el, amelyek a Régi világ, az Utca, és a Felhőkarcoló nevet kapták. 


A város mindenki számára tartogat valami 
izgalmasat. Bármilyen étterem és üzlet 
megtalálható valahol a metropolisz valamely 
zugában. Az embereket, a sziget minden 
részén arra vágynak, hogy NINJAGO 
City-ben éljenek és dolgozzanak, a 
lakók pedig a kultúrák csodálatos 
keverékével gazdagítják a várost. 
A lehető legalacsonyabb szinttől 
NINJAGO City legfelső részéig, 
ez egy színes és szórakoztató 
világ, ahol jó élni és ahová jó 
ellátogatni. 


Habár NINJAGO City 
szomszédjai jelentős mértékben 
különböznek egymástól, az 
emberek szabadon járnak át 
egyikből a másikba vásárlás 
vagy kereskedés céljából. 
A nindzsa csapat pedig, 
természetesen, mindig itt van a 
közelben, és védi a város lakóit 
a gonosz erőktől. 


Milyen új kalandok várnak 
NINJAGO City-ben? Kitalálhatsz 
magadnak saját történeteket, 
vagy újrajátszhatod, amit a 
LEGO NINJAGO MOVIE™ 
filmben láttál. 
Tőled függ! 

INTERJÚ A FILM RENDEZŐJÉVEL 


K: Hogy képzelted el, milyen lesz LEGO® NINJAGO® City a filmvásznon? 


V: Az egyik első ötletem a THE LEGO® NINJAGO® MOVIE™ filmhez, stilisztikai 
szempontból nézve, az volt, hogy a játékokat kivigyem egy természetes 
környezetbe, mintha kint játszanánk a kertben a LEGO kockákkal. 
A növényekkel és más szerves elemekkel együtt, tudtam, hogy sok vízre lesz 
szükségem. Olyan ázsiai és európai tengerparti városokra gondoltam, amelyek 
csatornák köré épültek, és ezt remek kezdésnek éreztem. A másik gondolat az 
volt, hogy ez egy olyan város, amelyik folyamatosan újjáépíti önmagát, Garmadon 
támadásai miatt, ezért vidám dolognak tűnt elképzelni egy várost, amelyik 
önmaga fölött építi újjá önmagát. 


K: LEGO NINJAGO City már ismerős lehet az animációs TV műsor rajongóinak. 
Mennyire más a filmváltozat? 


V: A terjedelemtől és a mérettől eltekintve nem sokban tér el. 


K: Mit gondolsz, mennyire sikerült a LEGO NINJAGO City szettnek megragadnia 
a film hangulatát? 


V: Bámulatosan! Tudom, hogy elfogult vagyok, de szerintem a valaha létezett 
LEGO szettek közül az egyik legjobb – gyönyörűen megragadta a lényeget. 
Tulajdonképpen van néhány nagyon egyértelmű dolog a szettben, ami a filmen is 
látható. Vajon mindet megtaláljátok? 

K: Előfordul, hogy egy helyszín is lehet egy filmben igazán karakteres. Gondolod, 
hogy a LEGO® NINJAGO® City ilyen szerepet játszik a filmedben? 


V: Feltétlenül. A kialakítás tükrözi, hogy NINJAGO® City lakóinak kulturális 
jellemzői és személyiségei mennyire sokfélék. Az építészeti elrendezésben van 
némi hóbortosság, ami megjeleníti a lakók jó természetét és pozitív hangulatát 
Garmadon folyamatos támadásainak ellenére. NINJAGO City lakosai imádják 
otthonukat és nem engedik, hogy Garmadon megsemmisíthesse azt. 


K: Van kedvenc szereplőd vagy funkciód, amit kedvelsz a LEGO NINJAGO City 
szettben? 


V: Lehet, hogy furcsa, de nagyon szeretem a pénzkiadó automatát. Ez egyszerűen 
kiköpi a pénzt! 


K: A modell rétegei bemutatják, hogyan épült fel önmagára egy város az 
évek során. Mennyire kerül központi helyre ez az elképzelés a filmbeli város 
látványában? Felhasználtatok való életből vett példákat, miközben ezt az 
elképzelést kifejtettétek? 


V: Ahogy a film kezdett kibontakozni, egy sereg háttértörténetet formáltunk meg 
a város építéséről. A koncepció az, hogy az ősi, feudális NINJAGO városka úgy 
fejlődött mai jelentős metropolisszá, hogy a lakói újra és újra felépítették, egymásra 
épülő rétegekben, függőlegesen, az eredeti falu fölé. Nagyon megtetszett nekünk 
ez az ötlet, nem csak azért, mert nagyon megfelel a LEGO® stílusnak, hanem azért 
is, mert jelzi, hogyan gyökerezik a régmúltból a mai NINJAGO City. Áttekintettünk 
számos mai, valódi példát, olyan városokat, mint Szingapúr, Hong Kong, Seattle, 
Sydney, New York, sőt Velence, London és Amszterdam. 


- Charlie Bean, a THE LEGO NINJAGO MOVIE™ rendezői csapatának tagja 

LEGO® NINJAGO® NYELVI FORDÍTÓ 


LEGO® NINJAGO® NYELVI 
KIHÍVÁS: 
Használd a fenti megoldókulcsot a 
város három szintjén található rejtett 
jelek megfejtéséhez! 

A THE LEGO® NINJAGO® MOVIE™ KÉPEI 

TALÁLKOZÁS A MODELL TERVEZŐJÉVEL 


K: Ismertetnél néhány nehézséget, amikkel akkor kellett szembenézned, amikor 
a film helyszínét akartad a modellbe áthelyezni? 


V: A filmben, LEGO® NINJAGO® City más, mint amit eddig a LEGO 
készletekben láthattunk. Egy ilyen modell esetében az egyik nagy feladat, a 
méretkülönbségből adódik, mint a filmvásznon látható helyszínek és a kisebb 
modellváltozatok. 


Mivel mindkettő LEGO kockákból épült, az volt az elképzelésünk, hogy 
kiválasztjuk a lényeges sziluetteket, és azokat a részleteket kisebb méretben is 
meg tudjuk építeni, de még meg tudták őrizni az általános alakjukat. 


Azért, hogy megragadjuk NINJAGO City méretét, három részre osztottuk a 
modellt, mindegyik a város fejlődésének egy-egy fejezetét jelképezi. Ekkor 
azonban azt kellett megoldanunk, hogyan alakítsunk ki egységes, teljes modellt 
a különböző szintekből. Például, a modellben a tornyot hátrább helyeztük, hogy 
olyan benyomást keltsen, mintha az épületek mögött emelkedne. 


K: Melyik a kedvenc funkciód a modellben? 


V: Nico: Kétségkívül a ráksütő funkció. Több finomítás után, amelyek közt 
szerepelt a meg nem sütött rák visszadobása a vízbe is, végül egy egyszerű, de 
nagyon stabil funkciónál kötöttünk ki, ami szinte bármit képes átalakítani, ami 
befér a grillbe. 
Chris: Ha nekem kellene választani, a szusi bár mellett döntenék, mert ez 
nagyon egyszerű és könnyen dekorálható, céljának teljesen megfelelő. 

K: LEGO® NINJAGO® City építészeti stílusa olyan, 
hogy időről időre újabb és újabb réteg épül rá. 
Végeztél kutatást hasonló építményeknél 
a való világban, miközben létrehoztad 
ezt a modellt? 


V: A filmkészítők inspirációihoz nagyon hasonló 
ötleteink voltak, de ötleteket merítettünk igazi 
helyszínekből is, mint például azokról a helyekről, 
amelyeket meglátogattunk, vagy a rajongói 
közösség bámulatos kiber-punk alkotásaiból, 
továbbá természetesen a NINJAGO® TV 
műsorból. 


K: Mi volt a legérdekesebb része egy ilyen nagy 
és összetett modell megtervezésének? 


V: Nico: Ennek a modellnek a tervezésében 
az tetszett legjobban, hogy lehetőség adódott 
olyan dolgok beillesztésére, ami általában 
nem kerül be egy NINJAGO szettbe, például a 
gömbhal vagy a rózsaszínű bonszai fa. 
Chris: Számunkra a legszórakoztatóbb 
jellemvonása ennek a modellnek az volt, hogy a 
méret milyen könnyen teszi láthatóvá a szereplők 
mozgását és egymásra való hatását a városban. 


K: Milyen más modellek tervezésével 
foglalkoztatok eddig? 


V: Nico: Eddig főként NINJAGO témákkal 
foglalkoztam, de kisebb munkákban is 
segítettem, mint például a MIXELS™ és a 
BIONICLE® tervezéseiben. 
Chris: Mivel az elmúlt öt évben a LEGO 
Csoportnál dolgoztam, volt szerencsém dolgozni 
a Galaxy Squad, a LEGO® KALAND™ filmen, 
az Ultra ügynökökön, a Speed Champions és 
természetesen a NINJAGO témákon. 


K: Van kedvenc nindzsátok? 


V: Nico: Cole. 
Chris: Csakis Zane, mert ő robot és nindzsa is egyszerre. Azt hiszem, abban 
mindenki egyetért velem, hogy nagyon klassz fickó. 


- Nicolaas Vás és Christopher Leslie Stamp, LEGO NINJAGO modelltervezők 

1. SZINT – A RÉGI VILÁG 


A „földszint“ foglalja el a város legrégebbi rétegét 
(nem lehetetlen, hogy még régebbi rétegek is vannak 
alatta). Itt megtalálhatjátok a virágzó halászati ipar jeleit, 
egy jól ismert halpiacot, és a kitűnő kis éttermeket, a 
tenger gyümölcseivel. Ez a nagyszerű hely alkalmas az 
alkudozásra és a jó vásárlásra. 


Az alsóbb szinten érdemes egy körsétát tenni, és 
alaposan megnézni a látnivalókat. A köves út elhalad a 
dokkok mellett és egy ősi hídhoz vezet. A látogatók a 
nap bármely szakában láthatják a halászhajókat, amint 
kifutnak a tengerre, hogy kivessék a hálóikat a part menti 
vizeken. 


Az itteni lakosok kicsi, de kényelmes otthonokban élnek. 
A „szomszédság“-hoz tartozik a város liftjének alapja és a 
karbantartó robot tárolója és javítóműhelye. 

MINIFIGURÁK 


SALLY 
Okos és gyors, ügyesen cserél 
dolgokat olyan tárgyakra, 
amire szüksége van. Keményen 
alkudozik, és jól tudja, mennyit 
ér egy béka. 


KONRAD 
Konrad arról ismert, hogy 
rendkívül ügyesen fog rákot és 
más halakat. Nagy gyakorlata 
van a szundikálásban is, ami 
szerinte inkább tudomány, mint 
művészet. Azt beszélik, hogy 
Konrad öt másodpercen belül 
bárhol képes elaludni. 


SWEEP 
Ez a karbantartó robot járja a 
várost, összeszedi a szemetet 
és tisztára söpri az utcákat. 
Amikor nincs szolgálatban, néha 
önmagától elkezdi tisztogatni 
az embereket, és a helyeket, 
általában anélkül, hogy előbb 
kérdezne. 


JAMANAKAI FALU LAKÓJA 
Ez az öregember a város alsó 
szintjén kóborol és békákat 
csereberél, amiket apró 
ajándék céljából nevel fel. 
Annak, amit mond, nagyon 
kevés értelme van, de az 
emberek meghallgatják, mert 
szeretnének békákat kapni. 


IVY WALKER 
Egy nagyon elfoglalt anyuka, 
akinek alig marad ideje 
önmagára. Legféltettebb kincse 
egy óriási gyémánt, aminek 
fényesítésével nagyon sok időt 
eltölt. Azt, hogy hogyan jutott a 
gyémánthoz, senki sem tudja. 


KAI 
Kai egész nap elfoglalt – 
nindzsa tréning, főzés, evés, 
és kísérlet a Vörös Nindzsa 
rajongói klub megszervezésére. 
Néha előfordul, hogy 
emlékeztetni kell őt arra, hogy 
iskolába is menjen! 


AZ UTCA 
2. SZINT 

2. SZINT - AZ UTCA 


NINJAGO® City utca szintjén inkább megfizethető üzletek 
és éttermek sorakoznak, és ezekben mindig sok a vásárló 
és a turista. Erre a helyre érdemes ellátogatni, különösen 
hétvégén, amikor az olcsó árukra vadászó vásárlóktól 
kezdve a tehetősebbekig, mindenkivel találkozhatunk 
egyik üzletből a másikba sétálva. 


Az egyik fő vendégcsalogató a Rák konyha, ami egy nem 
drága és jól ismert tenger gyümölcsei étterem. Itt minden 
étel frissen készül, a város közeli vizein fogott rákokból. A 
Rák konyha állandó versenyben áll a felső szinten található 
szusi étteremmel, ezért, ha ellátogatsz az egyikbe és azt 
mondod, hogy a másik jobb, az nem túl jó ötlet. 


Étkezése után elsétálhatsz a képregény üzletbe, ahol 
megvásárolhatod kedvenceid legújabb kalandjait és 
válogathatsz a sokféle nindzsa emléktárgy közül. Itt van 
még egy divatüzlet is, ami a nindzsa csapat legújabb 
felszereléseit kínálja a rajongók számára. 


A vásárlás után felvehetsz egy kis extra zsebpénzt a 
pénzkiadó automatából, utána pedig megnézheted a 
moziplakáton, hogy milyen filmeket játszanak. 

MINIFIGURÁK 


MOTHER DOOMSDAY 
Mother Doomsday a 
Doomsday Comix tulajdonosa 
és a nindzsák nagy rajongója. 
Általában nagyon lefoglalja 
az üzlet vezetése vagy a 
képregény gyűlések, de 
mindig talál időt arra, hogy 
kedvenc nindzsa hőseinek 
kalandjait figyelemmel kísérje. 


SEVERIN BLACK 
Ez a finom ételeiről ismert 
főszakács, arról is híres, hogy 
mindig testvérével vetekszik, 
aki híres szusi szakács. Gyakran 
találkozhatsz vele a dokkoknál, 
amint a halászokkal civakodik, 
hogy biztosan a legjobb rákokat 
kapja, testvérének pedig csakis 
a múlt heti halat adják el. 


TOMMY 
Ő mindenhol a Zöld Nindzsa 
legnagyobb rajongója! Amikor 
nincs az iskolában, akkor Zöld 
Nindzsa képregényeket rajzol, 
a hőséről ír a blogjában, 
és Zöld Nindzsa mémek 
feltöltésével foglalkozik. 


GUY 
Egy sikeres ügyvezető, aki sok 
pénzt költ arra, amire csak akar. 
De a Régi világ szintjén sosem 
futhatsz össze vele. Ő inkább a 
drágább üzleteket látogatja a 
magasabb szinteken. 


JUNO 
Divattervező, és számára 
mindennél fontosabb, hogy 
csinos legyen. Imád ruhákat 
vásárolni, de nincs túl sok 
szerencséje a belvárosban. 
Valahogy sosem sikerül 
tökéletesen felöltöznie! 


A FELHŐKARCOLÓ 
3. SZINT 

NINJAGO® City felső szintje ad otthont a legexkluzívabb 
éttermeknek és néhány lakóterületnek. A leginkább 
talán a város legjobb szusi étterméről ismert, ami a 
tetőteraszán lévő éttermében kínálja az ételeit annak, 
aki meg tudja fizetni. 


Itt lakik Lloyd és az anyukája egy lakásban, amiben egy 
rejtett tároló is van, a nindzsa öltözék számára. Egészen 
pazar a kilátás a lakásból, ez megmagyarázza azt, hogy 
miért hajlandók az emberek magas bérleti díjat fizetni, 
hogy a város tetején éljenek. Az új lakóépületek és 
üzletek kialakítása egy napra sem áll le. 


A legfelsőbb szintet jellemzik még a város rádió és 
TV állomásai által használt műsorszóró antennák, és a 
lenyűgöző állatszobrok, amelyek sok háztetőt díszítenek. 
Ennél a szintnél magasabbra már a város liftje sem 
visz fel. 


3. SZINT – 
A FELHŐKARCOLÓ 

JAY 
Amikor Jay szülei a 
roncstelepen dolgoznak, 
ő kilopózik, és hősies 
nindzsaként felveszi a 
harcot a bűnözőkkel. Vajon 
az egész városra kiterjedő, 
titokzatos halas bűnesetek 
nem haladják-e meg még az 
ő képességeit is? 


MISAKO 
Misako Lloyd anyukája, aki 
nagyon szereti a fiát, és 
mindent megtesz azért, hogy 
jó anyuka legyen. Ez azonban 
nem jelenti azt, hogy ne lenne 
néhány titka, amit nem oszt 
meg vele ... 


MINIFIGURÁK 


ZÖLD NINDZSA ÖLTÖZÉK 
Amikor veszély fenyegeti 
NINJAGO® City városát, akkor 
Lloyd Garmadon észrevétlenül 
felmegy a tetőtérbe és felölti 
azt az öltözékét, amiben – 
Zöld Nindzsává válik! A ruhát 
úgy tervezték, hogy elrejtsen, 
és kényelmes viselet legyen, 
és már a látványa is félelmet 
keltsen a gonosztevők szívében. 


LLOYD GARMADON 
Lloyd arról híres, hogy ő 
az egyetlen, aki le tudja 
fényképezni a Zöld Nindzsát. 
Neki van a városban az egyik 
legnagyobb választéka Zöld 
Nindzsa árukból. 


A CÁPAHADSEREG 
ÁGYÚSA 
NINJAGO City városának 
komoly bajkeverőjeként, ez a 
gonosztevő arra kényszeríti a 
helyi boltosokat, hogy halat 
adjanak neki. Hogy vajon mit 
csinál azzal a sok hallal, senki 
sem tudja, de lefogadhatod, 
hogy Jay és Lloyd ki fogja 
nyomozni. 


NOONAN ŐRMESTER 
Noonan őrmester hűségesen 
szolgálja és védi NINJAGO 
City lakosait. A legénység 
létszámának csökkentése miatt 
gyakran egyedül dolgozik, 
és ez megnehezíti a bűnözés 
visszaszorítását –, különösen 
a halas bűnözését. 


